Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: a 46/2003. (IV. 16.) OGY határozathoz
Paragraph Index: 849

a 46/2003. (IV. 16.) OGY határozathoz AZ EGÉSZSÉG ÉVTIZEDÉNEK JOHAN BÉLA NEMZETI PROGRAMJA AZ EGÉSZSÉG ÉVTIZEDÉNEK JOHAN BÉLA NEMZETI PROGRAMJA A Kormány az elmúlt évtizedek kedvezõtlen népegészségügyi folyamataira tekintettel kiemelt jelentõséget tulajdonít a népegészségügyi helyzet gyökeres javításának, és megalapozottnak tartja azt a lakossági elvárást, hogy a magyar népesség születéskor várható élettartama közelítsen az Európai Unió országainak átlagához. A Kormány tudatában van annak, hogy az emberek egészségi állapotában érzékelhetõ javulás és az ellátórendszerben érdemi változás csak hosszabb, több parlamenti cikluson átívelõ idõszak alatt érhetõ el. Az Országgyûlés felkérte a Kormányt, hogy — az „Egészséges Nemzetért” népegészségügyi program korszerûsítésével és kiterjesztésével — a lakosság egészségügyi állapotának javítása érdekében terjessze az Országgyûlés elé az „Egészség Évtizedének Johan Béla Nemzeti Programját”. Az Egészségügyi Világszervezet 1998-as Közgyûlése nemzetközi nyilatkozatot fogadott el az egészségrõl. Eszerint az elérhetõ legjobb egészségi állapot egyike az alapvetõ emberi jogoknak. A lakosság egészségi állapotának és jólétének javítása a gazdasági és társadalmi fejlõdés végsõ célja, ugyanakkor elismert tény, hogy a lakosság jó egészségi állapota a társadalmi-gazdasági fejlõdés egyik elõfeltétele. Ebben a folyamatban kiemelkedõ szerepe van a lakosság egészségi állapotában mutatkozó egyenlõtlenségek csökkentésének. Az egészségi állapot javítása nem képzelhetõ el megalapozott nemzetközi, nemzeti és regionális politikai stratégiák nélkül. Az „Egészség Évtizedének Johan Béla Nemzeti Programja” célja, hogy minden magyar állampolgár a lehetõ legegészségesebben éljen. Ennek eredményeként tíz év távlatában legyen három évvel hosszabb a születéskor várható élettartam Magyarországon mindkét nem esetében. Ennek két fõ útja van: — az egyes állampolgárok egészségének védelme és fejlesztése egész életük során; — a fõbb betegségek, sérülések, halálokok gyakoriságának csökkentése, az ezekkel járó szenvedés mérséklése. Három alapvetõ érték vezérli a Nemzeti Program kidolgozását: — az egészség alapvetõ emberi jog; — az egyenlõtlenségek csökkentése és a szolidaritás; — az egyének, csoportok, intézmények és közösségek részvétele és felelõssége az egészség fejlesztésében. 2003/38. szám A magyar lakosság egészségi állapota nemzetközi öszszehasonlításban rendkívül kedvezõtlen, és jelentõsen elmarad attól, amit társadalmi-gazdasági fejlettségünk általános szintje lehetõvé tenne. Egyes megbetegedések, halálokok tekintetében hazánk vezetõ helyet foglal el a nemzetközi statisztikákban. Jelenleg a születéskor várható élettartam a férfiaknál 68, a nõknél 76 év, ami messze elmarad az Európai Unió tagállamaitól. Különösen tragikus a középkorú férfiak kimagasló halálozása. Ez a helyzet elfogadhatatlan, és hatékony cselekvést igényel. A magyar lakosság kirívóan rossz egészségi állapota számos történelmi, társadalmi, gazdasági, kulturális ok bonyolult eredõje, de közvetlenül és meghatározó módon a lakosság életmódjával függ össze. A hazai táplálkozási szokások egészségtelenek: túlzott az energia-, zsír- és só-bevitel, elégtelen a rost-, zöldség-, fõzelék- és gyümölcsfogyasztás. A magyar felnõtt lakosság jelentõs része túlsúlyos, illetve elhízott. A felnõtt lakosság napi átlagban alig tölt többet tíz percnél szabadidõs testmozgással és tíz felnõttbõl hat, sem hét közben, sem hétvégén nem mozog. A felnõtt férfiak 41, a nõk 26%-a dohányzik több-kevesebb rendszerességgel, fõként a fiatal nõk között a dohányzók aránya gyorsan emelkedik. Csupán a dohányzással összefüggõen évente 28 000 ember hal meg az országban. Magas az alkoholisták száma és terjed a kábítószer-fogyasztás. A népesség jelentõs részénél hiányzik a mindennapi élet problémáival való megbirkózás képessége, széleskörûen elterjedtek a lelki egészség zavarai. A tényeket, gondokat még hosszasan lehetne sorolni, a Program ezeket részletesen számba veszi, elemzi és meghatározza a fõ cselekvési irányokat a kedvezõtlen folyamatok befolyásolására. Az életmód egészség szempontjából kedvezõ irányú befolyásolása nehéz és rendkívül összetett feladat, a kormányzat, a közintézmények, a civil szféra, a gazdasági és társadalmi élet szereplõinek, a médiának átgondolt, öszszehangolt cselekvései folyamatában valósítható meg. Ehhez ad alapot egy tízéves, szakmailag megalapozott, társadalmi és politikai egyetértésre támaszkodó stratégia. A Program átfogó és jövõbemutató szakmapolitikai keretet ad a prioritások kiválasztásához és megvalósításához, az erõforrások és közösségek mozgósításához az egészség érdekében. Az egészség megtartása és fejlesztése kormányzati szemszögbõl nem szemlélhetõ pusztán ráfordításként, kiadásként, vagy éppen kizárólag etikai megfontolásoktól vezérelt cselekvésként. A Program megvalósítása produktív beruházás, az ország társadalmi-gazdasági fejlõdésének egyik elõfeltétele. Az Egészségügyi Világszervezet 2001ben készített elemzése a makrogazdaság és egészség öszszefüggéseirõl tudományosan kimutatja, hogy az egészség érdekében eszközölt hatékony beruházásoknak gyorsító, tovagyûrûzõ hatása van a gazdasági növekedésre és a társadalmi fejlõdésre. A XXI. század kihívása a kormányok számára, hogy mennyiben képesek egyidejûleg és összefüggéseiben fejleszteni a természeti, gazdasági, társadalmi és emberi erõforrásokat. A lakosság egészsége mindezek metszéspontja. Az egészség fejlesztése csakis hatékony ágazatközi együttmûködésben valósítható meg. Ennek fõbb vonásai a következõk: — Az együttmûködés az egészség társadalmi-gazdasági meghatározóinak kedvezõ befolyásolását célozza. — Az ágazatközi együttmûködés országos, regionális és helyi szinten egyaránt elengedhetetlen. Hazánk uniós csatlakozásával meghatározóvá válik a nemzetközi koordináció jelentõsége. — Az ágazatközi együttmûködés ki kell terjedjen az egyes tárcákra, önkormányzatokra, közintézményekre, a magánszektorra, a civil szférára és a médiára. — Folyamatosan figyelemmel kell kísérni az egyes politikai döntések, a társadalmi-gazdasági változások hatását a lakosság egészségi állapotára, különös tekintettel az egyes lakossági csoportok eltérõ, egyenlõtlen helyzetére. A hatékony ágazatközi együttmûködés több szinten valósul meg a korszerû népegészségügyben. A nemzetközi és hazai tapasztalatok szerint a helyi szintû ágazatközi együttmûködés hatékony eszköz az egészséget meghatározó tényezõk befolyásolására. Az önkormányzati, helyi kezdeményezések támogatása egyben a hatékony ágazatközi együttmûködés alapja lehet. Nemzeti szinten az ágazatközi együttmûködés megvalósulásához szükséges szervezeti struktúrák és mûködési modellek kialakítása az elsõdleges feladat. Az egészségi állapot javulása gyakran olyan folyamatokkal függ össze, amelyek nem közvetlenül az egészséget célozzák. Ilyen például a gazdasági növekedés, az életviszonyok javulása, a munkanélküliség csökkenése, amelyek együttesen hozzájárulhattak az utóbbi évek hazai halálozási mutatóinak lassú javulásához. A jó egészség elsõsorban nem az egészségügyi szolgálaton vagy az orvoson múlik. Egészségi állapotunkat elsõdlegesen mindennapi döntéseink, közvetlen környezetünk, a család, az iskola, a munkahely, a lakóhely határozzák meg. Az egészségügyi ellátórendszer fõ feladata a gyógyítás. Ugyanakkor az egészségügyi tárca, az ágazat vezetõ szerepet kell játsszon a program kialakításában és végrehajtásában, az alapellátás szerepe megkérdõjelezhetetlen a mindenki számára hozzáférhetõ megelõzési, egészségfejlesztési szolgáltatások biztosításában. A Program az egészségügy reformjának alappillére és szerves része. A Program messze nyúló, Pápai Páriz Ferenc, Fodor József és Johan Béla nevével fémjelezhetõ történelmi tradíciókra és mintegy másfél évtizedes közvetlen hazai elõzményekre támaszkodhat. A korábbi stratégiák, a kedvezõtlen társadalmi-gazdasági körülmények és gyors változások közepette megfelelõ erõforrások híján, nem eredményezhettek megfelelõ javulást a magyar lakosság egészségi állapotában. 2003/38. szám Van azonban mire építeni. Rendelkezünk sokszínû szakmai tapasztalatokkal, mûködõ programokkal, népegészségügyi intézményhálózattal, aktív civil szervezetekkel, önkormányzati kezdeményezésekkel, számos kiváló szakemberrel. Minden okunk megvan feltételezni, hogy a XXI. század kezdetén megvalósul az Egészség Évtizede, a hosszú távú Nemzeti Program a siker esélyével indulhat. Ezúttal széles körû szakmai-politikai konszenzusra építhetünk, ami alapfeltétele a több kormányzati cikluson átnyúló folyamatos tevékenységnek. A Program meríthet a nemzetközi tapasztalatokból, az együttmûködés erõforrásaiból. Az Egészségügyi Világszervezet 1986-os Ottawai Kartája kifejti a korszerû egészségfejlesztés fõbb elveit és kulcsterületeit. Ezek: — az egészséget támogató társadalompolitika fejlesztése; — az egészséget segítõ környezeti feltételek kialakítása; — közösségi cselekvés; — az egészséges élet egyéni készségeinek erõsítése; — az egészségügyi ellátás megelõzési szerepének hangsúlyozása. Az Egészségügyi Világszervezet számos idevonatkozó dokumentuma, az „Egészség 21” Regionális Stratégia szakmai hátteret nyújt a hazai Program kidolgozásához. A Program illeszkedik az EU népegészségügyi prioritásaihoz, és hazánk uniós csatlakozása további lendületet ad a sikeres végrehajtásnak. A Program prioritásai megválasztásánál elsõsorban a lakosság egészségi állapotának legsúlyosabb gondjaiból indult ki. Kiemelt szempont a társadalmilag hátrányos helyzetû csoportok esélyeinek javítása. Tekintettel voltak a Program kidolgozói a hazai és nemzetközi tapasztalatokra, a kivitelezés lehetõségeire, illetve a költséghatékonyságra. Ezt elérendõ, négy területen kíván a Program elõrehaladni. Elsõsorban politikai síkon, különleges figyelmet szentelve — az ifjúság kérdéseinek; — az öregkor problémáinak; — az esélyegyenlõség megteremtésének, és — az élet színterein az egészséget támogató környezet kialakításának. Fontos célkitûzés az elsõdleges megelõzés érvényesítése a társadalomban. Kiemelt figyelmet kap: — a dohányzás visszaszorítása; — az alkohol- és drogprevenció; — az egészséges táplálkozási szokások elterjesztése és az élelmiszerbiztonság fejlesztése; — az aktív testmozgás elterjesztése; — a közegészségügyi és járványügyi biztonság fokozása, valamint — az egészséges fizikai környezet kialakítása. Lépéseket kell tenni az idõ elõtti és elkerülhetõ halálozások, megbetegedések, fogyatékosságok megelõzése területén is. Prioritásként kezeljük: — a koszorúér- és agyérbetegségek okozta halálozások visszaszorítását; — a daganatos halálozás növekedési trendjének megállítását, visszafordítását; — a lelki egészségvédelem megerõsítését; — a mozgásszervi betegségek és az abból eredõ szövõdmények csökkentését, valamint — az AIDS és más szexuális úton terjedõ betegségek megelõzését. A Program prioritásaival összhangban szükséges fejleszteni az egészségügyi és népegészségügyi intézményrendszert is: — folytatni kell az emlõszûrést és be kell vezetni a népegészségügyi szempontból kiemelt többi szûrõvizsgálatot is; — az ellátórendszer fejlesztése úgy történjen, hogy minél nagyobb egészségnyereséget lehessen társadalmilag elérni. Így különleges prioritást kap az alapellátás fejlesztése, az ott végzett megelõzési munka elmélyítése, feltételeinek javítása; — koncentrált erõforrás-fejlesztést kell végrehajtani a népegészségügy sokszínû világában, hogy a szakemberek képzettsége és anyagi, szervezeti erõforrások tekintetében meg tudjunk felelni a kihívásoknak; — ki kell építeni egy olyan monitor rendszert, mely lehetõséget teremt a Program folyamatos nyomon követésére, a szükséges korrekciók megtételére. A Program sikeres végrehajtása különbözõ szinteken és területeken járul hozzá az ország és a nemzet emelkedéséhez. Társadalmi hatások A Program várható társadalmi hatásai egy évtizedes távlatban, a következõkben foglalhatók össze: — a születéskor várható átlagos élettartam a férfiaknál legalább 71, a nõknél legalább 79 esztendõre meghosszabbodik; — megnõ az egészségesen leélt életévek száma, javul a lakosság életének minõsége; — csökkennek a lakosság egészségi állapotában megnyilvánuló egyenlõtlenségek; — esély teremtõdik a hátrányos helyzetû társadalmi rétegek egészségügyi és szociális felzárkóztatására; — az egészséges életmód társadalmi szintû mintává válik, eszerint változik a lakosság értékrendszere és mindennapi életvezetése; — minden szinten kialakul, és rendszeressé válik az ágazatközi együttmûködés az egészség érdekében; — megerõsödnek a közösségi akciók, a civil szféra szerepe az egészség fejlesztésében. 2003/38. szám Szakmai hatások Az egészségügy szemszögébõl a szakmai hatások évtizedes távon a következõkben foglalhatók össze: — csökken a megelõzhetõ és az idõ elõtti halálozás, a krónikus nem fertõzõ megbetegedések korai elõfordulása; — csökken, illetve az idõskorú ellátás irányába átalakul a Program által megcélzott betegségcsoportokban a gyógyítási-ellátási igény; — csökkennek az egészségügyi szolgáltatásokhoz való hozzáférés területi, társadalmi egyenlõtlenségei; — fejlõdnek és gazdagodnak az egészségügy megelõzõ célú szolgáltatásai; — javul az egészségügyi ellátás minõsége és költséghatékonysága; — a korszerû igényeknek megfelelõen átalakul a népegészségügyi intézményrendszer és illeszkedik az EU normákhoz; — fejlõdik a népegészségüggyel kapcsolatos kutatás és képzés. Gazdasági hatások A Program hosszú távú gazdasági hatásai a következõk: — a Program beruházás az emberi erõforrások fejlesztésébe, tovagyûrûzõ kedvezõ hatást gyakorol a gazdaság fenntartható növekedésére; — javul a munkaerõ minõsége, hatékonysága és versenyképessége; — az ágazatközi együttmûködés révén új erõforrásokat, tartalékokat mozgósít; — bõvíti az egészségre elõnyös termékek és szolgáltatások piacát; — lényegesen hozzájárul a lakosság életszínvonalának javulásához. A Program sikeres végrehajtása meghatározó eleme az lakosság növekvõ jólétének, a hosszú távú esélyteremtésnek, az ország fenntartható gazdasági növekedésének. Emberközpontú összefogással el kell érjük, hogy az egészség alapérték legyen az élet minden területén. Minden egyes tett, legyen az politikai, kormányzati, társadalmi, gazdasági vagy akár médiajelenség, kerüljön megmérettetésre, mennyiben szolgálja az egyes ember és a magyar társadalom egészségének ügyét. Az állampolgár érezze, hogy a társadalom és a Kormány minden segítséget megad neki egészsége megõrzéséhez, és õ maga pedig felelõsségteljesen éljen is a lehetõségekkel. EGÉSZSÉGET TÁMOGATÓ TÁRSADALMI KÖRNYEZET KIALAKÍTÁSA A magyar népesség egészségi állapotában kedvezõtlen változások voltak megfigyelhetõk az elmúlt három évtizedben, amelyek a társadalmi-gazdasági feltételek változásával voltak kapcsolatban. A hatékony népegészségügyi stratégia kialakítása szempontjából három megválaszolandó kérdés merül fel: — Mi határozza meg egy adott népesség egészségi állapotát? — Melyek azok az egészségügyi ráfordítások, amelyek a lakosság egészségi állapotában a leggyorsabb és legjobban érzékelhetõ javulást eredményezik? — Melyek azok a stratégiák, amelyek az emberi jogokkal összhangban hatékonyan segítik az egyének egészségi állapotában tapasztalható egyenlõtlenségek csökkentését? Az egészséget a mindennapi élet alakítja. Az egészségtudatos magatartás kialakulásának intézményes kereteit a család lakóhelye, a helyi közösség, a munkahely, az iskola és az egyéb társadalmi intézmények alkotják. Az elmúlt évtizedek nemzetközi tapasztalatai azt mutatják, hogy a mindennapi élet meglévõ intézményeire építõ egészségmegõrzési stratégia hatékony és sikeres lehet. Az ilyen megközelítés — olyan intézményekre összpontosít, amelyek meghatározóak a lakosság egészségi állapotának alakításában (mint a helyi közösség, munkahely, iskola); — világosan kijelöli a tevékenység kereteit, határait; — megkönnyíti az együttmûködõ partnerek kiválasztását, koordinálását; — pozitív irányultságú (szemben a kockázatcsökkentéssel), hiszen minden intézményben van lehetõség egészségesebb, jobb mûködésre; — lehetõséget nyújt a folyamatok és hatások egészség szempontú nyomon követésére, értékelésére; — biztosítja a Program kedvezõ társadalmi, gazdasági hatását; — természeténél fogva ágazatközi együttmûködést ösztönöz; — mozgósítja a közösségi, intézményes erõforrásokat. Az egészséges élet színtereinek programjait jól kiegészíti az életciklusok szerinti gondolkodás. Különös jelentõsége van az egészséges életkezdetnek, a gyermekek és az ifjúság egészségfejlesztésének. Az egészséges életre való felkészítés beruházás a jövõbe, és hosszú távon egy a mainál sokkal egészségesebb Magyarország ígérete. A gyermekek, az ifjúság körében a legjobbak a kedvezõ változás esélyei, ez hatással lehet a család egészére. Célunk, hogy minden felnövekvõ generáció számára már a fogantatástól kezdve biztosított legyen az egészséges fejlõdés lehetõsége, továbbá, hogy az oktatási intézmények az egészségfejlesztés alapvetõ színtereivé váljanak. Javítjuk a családtervezési szolgáltatások színvonalát a meglévõ intézményrendszer hatékonyságának növelésével. Kiemelten jelentõs a minden család számára elérhetõ és hozzáférhetõ védõnõi szolgálat fejlesztése, a kórházi újszülött ellátás és a gyermek háziorvosi szolgálat megelõzési szemléletének erõsítése és támogatása. Nemzeti szintû feladat az ország lakosságának jelentõs részét érintõ jód- 2003/38. szám hiány kezelési stratégiájának kidolgozása és a hatékony megoldás megvalósítása. A megfelelõ szájhigiéné biztosítása együttes, egyszerre alkalmazott módszerek használatát igényli: a cukortartalmú ételek fogyasztásának csökkentése, fluortartalmú szájápolási készítmények használata különösen gyermekkorban, a szájápolás kultúrájának és szokásainak elterjesztése és fejlesztése, a dohányzás és alkoholfogyasztás visszaszorítása, valamint a megelõzõ fogorvosi ellátás hozzáférhetõségének javítása. A Program során ki fogjuk dolgozni azon tárgyi és mûködési, minõségi feltételeket, amelyek által az oktatási intézmények egészséget támogatóvá válhatnak, és segítséget nyújtunk az intézmények tulajdonosainak az egészséget támogató iskolák kialakításában. A felsõfokú képzés része kell legyen a korszerû egészségfejlesztési alapelvek és gyakorlat oktatása a pedagógusképzésben. A gyermekek és fiatalok egészséggel kapcsolatos magatartása gyorsan változik, ezek a korosztályok fogékonyabbak a külsõ behatásokra. A gyermek és fiatalkori egészségmagatartás-vizsgálatok a hatékony politika- és programtervezés elengedhetetlen feltételei. A fiatalok szabadidõ-eltöltési szokásainak egészségesebbé tétele számos intézményben és élethelyszínen történõ együttes fellépést igényel. A helyi koordináció e területen a hatékony beavatkozás kulcsa, ezek támogatása a Program feladata. Az idõs állampolgárok számbeli és társadalmi súlya egyre nõ, számukra is biztosítani kell az esélyt az aktív életre, az önmegvalósításra. Ez az egyének és a társadalom érdeke, az egészség- és a szociálpolitika összehangolása, a megfelelõ szolgáltatások biztosítása, a közösségi erõforrások mozgósítása jelentõs elõrelépést biztosít e területen. Az idõsek sajátos problémáinak oktatása az egészségügyi és szociális irányú képzés részévé kell váljon. Társadalmi szemléletváltás a feltétele annak, hogy az idõskort mint tevékeny és hasznos életszakaszt lássa az emberek többsége, ehhez szükséges a helyi és országos média elkötelezettsége és tájékoztató munkája. Az idõsek életminõségének javításához kiemelten fontos az egészségügyi és szociális intézményrendszer egyes elemeinek fejlesztése, az alapellátás és szociális intézmények idõsbaráttá tétele. A szegénység, hátrányos helyzet a rossz egészség fõ társadalmi meghatározója, a krónikus betegség, fogyatékosság viszont társadalmi hátrányok szervezõ magja. A Program alapértéke az e területen megnyilvánuló egyenlõtlenségek csökkentése, az esélyteremtés. Ennek két útja van: — a magyar lakosság kockázati tényezõiben, egészségi állapotában meglévõ egyenlõtlenségek mérséklése; — a hátrányos helyzetû csoportok életkilátásainak, egészségi állapotának, életmódjának célzott javítása. Az alapvetõ kihívások a következõk: — a társadalmi, gazdasági hátrányok meghatározó negatív hatása az életmód egészséggel összefüggõ elemeire; — az egészségügyi, így preventív ellátásból, szolgáltatásokból való kirekesztettség, rossz hozzáférés; — a gondokkal való megbirkózás nehézségei; — a társadalmi támasz hiánya, izoláció; — a lakosság egészségre vonatkozó hiteles információinak hiánya. Ebbõl adódóan a fõ cselekvési lehetõségek a következõk: — ágazatközi koordináció, elsõsorban a szociál-, oktatás- és foglalkoztatási politikával kormányzati és önkormányzati szinten; — a hátrányos helyzetûek önszervezõdésének elõsegítése, a területen dolgozó civil szervezetekre támaszkodás, együttmûködés; — szakemberképzés, kutatás; — a nemzetközi tapasztalatok kritikus tanulmányozása, modellkísérletek; — egyéni megküzdési stratégiák kialakítását segítõ szolgáltatások fejlesztése; — az alapellátás hozzáférhetõségének javítása; — a társadalmi támaszrendszer erõsítése; — a lakosság informálása az egészségét befolyásoló tényezõkrõl. Az elsõdleges célcsoport a hazai roma lakosság, de a Program kiterjed a szegényekre, munkanélküliekre és az egyéb hátrányos helyzetû csoportokra is. A színtér-programok az élet mindazon közösségi színtereinek egészségesebbé tételét szolgálják, amelyekben az emberek életük nagy részét töltik. A Program támaszkodik az e területen meglévõ és sikeresen mûködõ kezdeményezésekre. A helyi egészségtervek elkészítése, az egészségnek mint kiemelt szempontnak megjelenítése a településfejlesztési tervekben a legalkalmasabb eszköz arra, hogy az önkormányzatok a rendelkezésükre álló forrásokat az egészség érdekében is mozgósítsák. Lehetõvé kell tenni, hogy a munkahelyek a kötelezõ munkaegészségügyi intézkedések megvalósításán túl is az ott dolgozók egészségfejlesztését szolgálják. Kiemelt partnerek ebben a kormányzati és önkormányzati munkáltatók, a munkahelyi egészségpénztárak. Az egészségügyi intézmények a gyógyítás mellett az egészség mint érték terjesztésében, az egészséges választáshoz szükséges ismeretek átadásában is fontos küldetést töltenek be, különösen az alap- és járóbeteg-szakellátás. A kórházak az egészséget támogató munkaszervezéssel, az egészséges életmóddal kapcsolatos példamutatással a betegek és családtagjaik egészségmagatartását is képesek befolyásolni. AZ EGÉSZSÉGES ÉLETMÓD PROGRAMJAI, AZ EMBERI EGÉSZSÉG KOCKÁZATI TÉNYEZÕINEK CSÖKKENTÉSE A Program alapcéljának eléréséhez a magyar lakosság életmódjának kedvezõ irányú változásán keresztül vezet az út. Az életmód közvetlenül az egyéni magatartásban nyilvánul meg, amelyet értékek, normák, szükségletek, a köz- 2003/38. szám vetlen emberi-társadalmi környezet, így család, a helyi társadalom és a makrogazdasági, társadalmi feltételek befolyásolnak. Az életmód egyes elemei mély történelmi hagyományokra épülnek, mint például táplálkozási szokásaink egy része. Ezért az életmód egészség szempontjából történõ befolyásolása sokrétû, bonyolult feladat, nem képzelhetõ el pusztán felvilágosítással, ismeretek terjesztésével. A magyar lakosság életmódja napjainkban gyorsan változik. Ez alapvetõen a gazdaság fejlõdésével, a társadalmi viszonyok átalakulásával függ össze, de hat rá a globalizáció is. A globalizáció — egyébként ellentmondásos, de megkerülhetetlen — folyamata hozzájárulhat az egészségesebb életmód (így táplálkozás, szabadidõsport) mintáinak terjedéséhez. Az életmódprogramok kulcskérdése a mindennapi életben az egészséges választás problémája. Ennek két oldala van: Az egészséges választás lehetõsége, illetve készsége, a kínálati és keresleti oldal. A kereslet és a kínálat egyidejû, az egészséges életmód érdekében való alakítása átfogó politikai stratégiákat feltételez. Nem elég csupán kerékpárutat építeni, vagy jobb zöldségválasztékot kínálni télen, ugyanakkor önmagukban a jobb ismeretek sem vezetnek feltétlenül cselekvéshez, amint ezt a dohányzás, sõt a dohányzó orvosok példája jól illusztrálja. A Program feladata, hogy az egészséges választás a mindennapi élet alternatívái közül egyben a könnyebb választás is legyen. A magyar lakosság életmódjáról a tények szakmai körökben meglehetõsen jól ismertek, a lakosság viszont nem rendelkezik kellõ mennyiségû és megbízható információval az egészségre kockázatos magatartások valós természetérõl. A kép nemzetközi összehasonlításban igen kedvezõtlen, s az idõbeli tendenciák sem mutatnak jelentõs kedvezõ változást (talán egyes táplálkozási szokások kivételével). Az alapos helyzetismeret jó esélyt ad az életmódprogramok megfelelõ monitorozására és értékelésére. Az egészséges életmód hordozója a fejlett ipari társadalmakban a középosztály. Általában a szegény, hátrányos helyzetû rétegek (így hazánkban különösen a roma népesség) körében a legkedvezõtlenebb az egészségmagatartás, gyakoribbak a káros szenvedélyek, hiányzik a gondokkal való megbirkózás készsége. Ez egyben azt is jelenti, hogy a jobb anyagi helyzetû, képzettebb rétegek nyitottabbak az egészséges életmód üzeneteire. Könnyebben lépnek az egészségesebb irányba. Fennáll tehát a lehetõsége, hogy egy egyébként hatékony akcióprogram a meglévõ társadalmi egyenlõtlenségeket tovább növeli. Ezért különösen fontosak azok a differenciált, célzott programelemek, amelyek megteremtik a hátrányos helyzetû rétegek egészségesebb életmódjának alapfeltételeit. Az egészséges életmód programjai gazdag hazai tapasztalatokra építhetnek. A gazdasági-társadalmi feltételek ma hosszú távon jobb esélyt kínálnak a sikerre, mint korábban. Az életmód változása lassú, ellentmondásos folyamat, kitartásra, stratégiai gondolkodásra, a közösségi erõforrások mobilizálására, a kampányszerûség mérséklésére van szükség. Az egészséges életmód programjának sikere szorosan összefügg az egészséget támogató társadalmi környezet kialakításával és az elkerülhetõ halálozás, a betegségek megelõzésével. A Program e tevékenységeket összehangolja. Egy évtizednyi távon reális az esély az életmód egészségesebb irányba történõ társadalmi szintû változtatására a táplálkozás, az aktív testmozgás tekintetében, a káros szenvedélyek mérséklésére (illetve a drog tekintetében a növekvés korlátozására), a környezet-egészségügyi helyzet javítására, mindezt oly módon, hogy különös figyelmet fordítunk a hátrányos helyzetû rétegek felzárkóztatására. Egyik elsõ számú beavatkozási terület a dohányzás visszaszorítása. Kiemelten fontos a fiatalok rászokásának megelõzése, de nem feledkezhetünk meg már szenvedélybeteggé vált honfitársainkról sem. A dohányzás kérdése számos, egymásnak részben vagy teljesen ellentmondó érdek gyújtópontjában helyezkedik el. Számunkra és minden, az egészség érdekét csak kicsit is szem elõtt tartó szakember számára egyértelmû, hogy ezen érdekek között priorizálni kell, és az is világos, hogy minden felelõsen gondolkozó ember számára a lakosság életkilátásainak, életminõségének, a felnövekvõ generációk egészségének ügye magasabb rendû, mint partikuláris gazdasági csoportok anyagi érdekei. E területen a hatékony, de körültekintõ beavatkozás csak mûködõ és a fenti alapelvet elfogadó interszektoriális mechanizmusok mûködtetésén keresztül valósulhat meg, melynek kezdeményezõje a jövõben az egészségügyi tárca kíván lenni. Az adópolitika, a forgalmazás és termékjelölés szabályozása, a csempészet felderítése ugyanúgy a dohányzásellenes küzdelem eszközei, mint a hagyományos értelemben vett felvilágosítás. Stratégiai partnerek ebben a küzdelemben a civil szervezetek, melyek mozgékonysága és rugalmassága a nemzetközi ajánlások szerint is felbecsülhetetlen érték, továbbá a felelõsen gondolkodó egészségügyi dolgozók, pedagógusok. Az egészségügyi ellátás kiemelt feladata a leszoktatás intézményrendszerének mûködtetése. Szükség van a lakosság részletes és rendszeres tájékoztatására a dohányzás személyes és közösségi szintû következményeirõl, a dohányipar fiatalok körében végzett tevékenységérõl és érdekérvényesítõ technikáiról, támaszkodva vezetõ nemzetközi intézmények és szakmai szervezetek (EVSZ, Világbank) ajánlásaira és módszereire. A kutatási kapacitás fejlesztése, a naprakész adatok rendelkezésre állása a hatékony erõfeszítések hosszú távú garanciája. Az alkoholfogyasztási szokások alakulása évszázados múlttal, mély kulturális beágyazottsággal rendelkezõ terület. Társadalmi hatása sokrétû, a bûncselekmények, családon belüli erõszak, baleseti halálozás hátterében gyakran kimutatható az alkohollal való visszaélés. A hatékony megelõzés több színtéren, egyszerre történik. Az iskolai, ifjúsági programok az információátadáson 2003/38. szám túl magatartási modelleket adnak és válaszadási képességet fejlesztenek. Mindezt egyszerre kell végezzük a társadalom széles körû tájékoztatásával, az alkohol túlzott fogyasztásából eredõ egyéni és családi, közösségi kockázatok bemutatásával. A szûkebb és tágabb környezet, a munkahelyek, kisközösségek érzékenyítése és szemléletének megváltoztatása kritikus sikertényezõ. Ezzel egy idõben segítségére sietünk azoknak, akik szenvedélybeteggé váltak, önerõbõl képtelenek szakítani az alkohollal. A korai problémaészlelés az alapellátáshoz és a munkahelyekhez köthetõ, itt jelennek meg az alkohol személyiség- és egészségkárosító következményei elõször. A problémás ivók és családon belüli áldozataik felismerése a hatékony intervenció alapja, melynek a korszerû addiktológiai ellátás fejlesztése a következõ lépcsõje. Mindehhez szükséges azoknak az elkötelezett szakmai és civil szervezeteknek a támogatása, amelyek mélységeiben is ismerik az alkoholbetegség hazai következményeit, birtokában vannak a közösségi beavatkozás eszköztárának. A helyi alkoholkoordináció, alkoholellenes küzdelem struktúráinak megteremtése, az érintett felek bevonása a helyi együttmûködésbe (önkormányzat, szociális és egészségügyi ellátók és intézmények, civil szervezetek), valamint a szakértõi bázis bõvítése a fenntarthatóság feltétele. A kábítószer-ellenes küzdelem része a Nemzeti Drogstratégiának. A Programban elsõsorban az iskolai és ifjúsági megelõzési programok, a droggal kapcsolatos tanácsadás, alacsonyküszöbû szolgáltatások terjesztése szerepelnek, valamint az alapellátási szakemberek kábítószerproblémával kapcsolatos ismereteinek bõvítése. A hatékony táplálkozáspolitika alapelemei az élelmiszerbiztonság, az élelmiszer-ellátás biztosítása és a fogyasztói információ és szemléletváltozás támogatása. A lakosság táplálkozási szokásait az iskolai oktatás és étkeztetés fejlesztésével, továbbá a közétkeztetés fejlesztésével és egészségesebbé tételével lehet befolyásolni. Hatékony eszköz, és élni is fogunk vele, a közvetlen fogyasztói információ biztosítása termékcímkézéssel és a termékinformációs rendszerek fejlesztésével. A tárcaközi együttmûködés e területen nélkülözhetetlen, a lakossági igények változását a termékkínálat változása nemcsak kiegészíti, de számos esetben gerjeszti is. A nemzeti szintû táplálkozáspolitika kereteinek és eszközeinek meghatározása, az élelmiszerbiztonság követelményeinek az Európai Unió elõírásainak megfelelõ fejlesztése, az összehangolt tárcaközi munka sikere a fogyasztóknak és a mezõgazdasági termelõknek is érdeke. Az aktív testmozgás elterjesztése, a mozgásgazdag életmód kialakítása számos, civilizációsnak nevezett betegség (pl. szív- és érrendszeri és egyes daganatos megbetegedések, az elhízás, a cukorbetegség leggyakoribb formája stb.) leghatékonyabb lakossági szintû megelõzési lehetõsége. Az oktatási intézmények szerepe az életre szóló magatartási minták, a megfelelõ edzettségi állapot kialakítása, az esély megteremtése a felnõttkorba történõ egészséges belépésre. A szakemberképzés fejlesztésekor az egészséges testmozgás feltételeinek megteremtése és a segítségre, támogatásra szoruló, speciális testnevelési programot igénylõ gyermekek igényeinek érvényesítése egyaránt cél. Anyagilag támogatjuk a mindennapi egészségfejlesztõ testmozgás megvalósítását pályázati rendszeren, hosszabb távon normatív rendszeren keresztül. A munkahelyi testmozgásprogramok a fizikai állapot javítása mellett a munkahelyi pszichés terheléssel való megküzdésben is segítséget nyújtanak. A sportlétesítmények építésére és felújítására szánt összegek felhasználásában a lakossági érdekeknek, az egészség tágabb értelemben vett szempontjainak is meg kell jelennie. A lakosság egészségi állapotának javulása csak a testmozgás iráni igény növekedésével és a sportlétesítményekhez történõ hozzáférés javulásával érhetõ el. Napjaink kihívásaira adott szükséges válasz az ÁNTSZ felkészítése az elõre nem látható veszélyhelyzetekre (beleértve a katasztrófa-, havaria-helyzeteket és terrorgyanús cselekvéseket), a gyors reagálóképesség feltételrendszerének megteremtése, a közegészségügy biztonságát támogató információs rendszer kifejlesztése és mûködtetése. A legfontosabb eszköz az ÁNTSZ intézményfejlesztése és a feladatok hatékony ellátásához szükséges átalakítása. A módszertani fejlesztés, a szakemberképzés, a változó feladatokra történõ felkészítés az intézményfejlesztési projektek része. Fontosabb irányok a kémiai biztonsági nemzeti profil korszerûsítése, átfogó járványügyi biztonsági program kidolgozása, a munkaegészségügyi országprofil kidolgozása. Mindezek mellett a lakossági tájékoztató rendszerek mûködtetése, megbízható és hiteles információk nyújtása a megújuló közegészségügyi funkciók része. A környezet egészségesebbé tétele hosszabb ideje része a kormányzati erõfeszítéseknek. A Nemzeti Környezetvédelmi Program részeként a Nemzeti Környezet-egészségügyi Akcióprogram ennek a feladatnak a megvalósításáért folyik. A korábbi források kibõvítésével, az uniós csatlakozás forrásainak bevonásával az egészséges környezet megteremtése reális céllá válik. Fõ cselekvési irányaink egybeesnek a nemzetközi ajánlásokkal, a fenntartható fejlõdés feltételeinek biztosításával. Szükséges a környezetben elõforduló egészségkárosító hatások feltérképezése és az egészségkárosító mechanizmusok minél részletesebb megismerése. A lakókörnyezet talajszennyezettségi viszonyainak vizsgálata, a dioxin-térkép elkészítése, az elektromos energiaszállító és kommunikációs berendezésekbõl származó környezetterhelés és egészségi hatások felmérése a tágabb, az azbeszt-probléma felmérése a szûkebb, épített lakókörnyezet kockázati tényezõinek megismerését szolgálja. A levegõminõség javítása a pollenterhelés monitorozását, az épületek belsõ tereinek szisztematikus vizsgálatát indokolja. 2003/38. szám Mindennek az adatgyûjtõ és kutatómunkának a helyi és nemzeti akcióprogramok, intézkedési tervek megalkotásához és végrehajtásához kell vezetnie. A helyi környezetegészségügyi intézkedési tervek kidolgozását, az önkormányzatokra e tekintetben háruló feladatok végrehajtását pályázati rendszerben támogatja a Program. A végrehajtás a meghatározott prioritásoknak megfelelõen tárcaközi együttmûködésben, az önkormányzatok aktív részvételével valósítható meg. Kiemelt cél annak biztosítása, hogy a lakosság széles köre számára biztosított legyen a környezetével, annak egészségre gyakorolt hatásaival kapcsolatos információhoz való hozzájutás. AZ ELKERÜLHETÕ HALÁLOZÁSOK, MEGBETEGEDÉSEK, FOGYATÉKOSSÁG MEGELÕZÉSE Az elkerülhetõ halálozások, megbetegedések megelõzése az egész egészségügyi ellátórendszer feladata, minden egyes kezelés része. Népegészségügyi szempontból a gyógyító ellátás, a betegségmegelõzés és az egészségfejlesztés egységben, koordináltan kell megjelenjen az ellátórendszerben. A megbetegedési viszonyok átalakulása, az elérhetõ korszerû gyógymódok és a költségrobbanás új helyzetet hozott létre az egészségügyi szolgálatban. Az ellátórendszer az egyén és körülményei egészébõl kell kiinduljon, nem csupán egy adott megbetegedésbõl. Egyszerre van szükség az egyéni és népességi szintû megközelítésekre. Népegészségügyi szempontból nincs ellentmondás a gyógyítás és a megelõzés között. A megelõzõ és a gyógyító munka egymást kiegészítõ és támogató tevékenységek. Minden találkozási ponton az egészségügy egészségorientált módon kell szemlélje az egyént. Különösen fontos ez az alapellátásban. Egészen a közelmúltig a betegségmegelõzés a magas kockázati csoportokra irányult, és a közepes vagy alacsony kockázati csoportok jórészt kívül estek a figyelem fókuszából. Ugyanakkor tény, hogy bár a magasabb kockázati szint nagyobb valószínûséggel jár megbetegedéssel, halálozással, az összmegbetegedés és halálozás nagyobb része a közepes és alacsony kockázatúakból kerül ki. Ezért a Program kombinálja a népességi szintû és a magas kockázati megközelítést. Nem elégséges az a megelõzés, amely csak az aktívan jelentkezõ páciensekre irányul. A megelõzési tevékenység integráltan kell megjelenjen az ellátási rendszerben, egyszerre odafigyelve a magas kockázatú, hátrányos helyzetû csoportokra, és csökkentve a kockázatot a lakosság egészében. A magyar népesség megbetegedési és halálozási viszonyai az elmúlt évtizedben nem mutattak számottevõ javulást, sõt bizonyos betegségtípusok (pl. egyes daganatos betegségek) elõfordulási gyakorisága folyamatosan növekszik. A krónikus, nem fertõzõ megbetegedések súlya meghatározó az elkerülhetõ, az idõ elõtti halálozásban és a megbetegedésekben. A krónikus, nem fertõzõ megbetegedések egyéni hajlama genetikai, biológiai, magatartásbeli és környezeti tényezõktõl függ. Bár a kutatások fényében úgy tûnik, hogy az örökletes tényezõk szerepe fontosabb, mint ahogy ezt korábban feltételezték, a megelõzés fõ útja a magatartás és a környezet befolyásolása. A krónikus, nem fertõzõ megbetegedések megelõzéséhez, diagnózisához és kezeléséhez a tudományos ismeretek általában adottak. Hazánkban is több évtizedes tapasztalattal rendelkezünk e téren. A Program költséghatékony, magas minõségû stratégiákra építhet mind népegészségügyi, mind klinikai szemszögbõl. — Átfogó integrált népegészségügyi megközelítésû politikára van szükség a magatartással összefüggõ és a környezeti kockázati tényezõk befolyásolására. Ez annál is indokoltabb, mivel a krónikus nem fertõzõ megbetegedések kockázati tényezõi sok tekintetben közösek. — Népességi szintû megelõzési stratégiákat kell kialakítani, amelyek szûrésen alapulnak és szûrési-gondozási rendszerekhez kapcsolódnak. — Szükség van az orvos-beteg találkozásokra építõ esetfelismerõ stratégiákra is. A programok sikerének, monitorozásának, értékelésének feltétele egy népességi szintû információs rendszer mûködtetése. Külön programrész foglalkozik a lelki egészség kiemelkedõ fontosságú és a társadalmi hátrányokkal szorosan összefüggõ kérdésével. Kitér a Program az AIDS megelõzésre és a közegészségügyi biztonságra is. A fõbb betegségek, sérülések, halálokok gyakoriságának csökkentése a Program egyik fõ útja. Szerves része az egészségügy reformjának, az EU népegészségügyi rendszeréhez való illeszkedésnek. Az egészségügy szemszögébõl a szakmai hatások évtizedes távon a következõkben foglalhatók össze: — Csökken a megelõzhetõ és az idõ elõtti halálozás, a krónikus nem fertõzõ megbetegedések korai elõfordulása. — Csökken, illetve az idõskorú ellátás irányába átalakul a Program által megcélzott betegségcsoportokban a gyógyítási-ellátási igény. — Csökkennek a preventív szolgáltatásokhoz való hozzáférés területi, társadalmi egyenlõtlenségei. — Fejlõdnek és gazdagodnak az egészségügy megelõzõ célú szolgáltatásai. — Javul a megelõzõ ellátás minõsége. A halálozások több, mint fele a szív- és érrendszeri megbetegedések következménye. Nemzetközi összehasonlításban is nagyon kedvezõtlen a hazai helyzet. A megelõzési szemlélet megjelenése a szív- és érbetegségek gyógyító ellátásban is jelentõs hatású a korai halálozás, a rokkantság csökkentésében. A másodlagos megelõzés a betegségek korai felismerését és kezelését lehetõvé téve hatékonyan 2003/38. szám egészíti ki a lakossági szinten végzett elsõdleges megelõzést. Ezek kölcsönhatása mindkét megközelítés hatását növeli. Az alapellátás megerõsítése alapvetõ fontosságú. A magasvérnyomás-betegség korai felismerése és gondozásba vétele igazoltan hatékony és lakossági szinten is életév- és életminõség-nyereséggel járó tevékenység. Célunk, hogy a szív- és érrendszeri megbetegedések kockázati tényezõinek (pl. dohányzás, anyagcserezavarok, mint a multimetabolikus szindróma, cukorbetegség stb.) felismerése és befolyásolása a mindennapos gyakorlat része legyen. Az egységes betegellátás érdekében a magasabb szintû ellátási formák fejlesztése egységes szempontrendszerének kialakítása, a szakmai irányelvek érvényesülésének biztosítása kiemelt ellátás-fejlesztési cél. A képzés, továbbképzés megelõzési szemléletének erõsítése, a megelõzési tevékenység elemeinek beépítése a fenntarthatóságot szolgálja. A másodlagos megelõzés hatékonysága mind a magas vérnyomás, mind a koszorú- és agyi érbetegségek szövõdményeinek, kialakulásának elkerülésében kiemelkedõ. A Program hozzájárulása a várható élettartam meghoszszabbításához már korán éreztetheti hatását. Csökkenti a kórházi ellátás szükségességét és a költséges operatív beavatkozásokat. Javítja az életminõséget. A rosszindulatú daganatos megbetegedések halálozási aránya évtizedek óta romlik, a szív és keringési rendszer eredetû halálokok mögött a második helyet foglalja el, kb. 25%-os gyakorisággal. Az egészségügyi ellátórendszer megelõzési szemléletének fejlesztése és gyakorlati megvalósítása ebben a betegségcsoportban is a korai felkutatáson és kezelésen alapszik. Az alapellátás játssza itt is a legjelentõsebb szerepet. Ezenkívül a lakossági szintû szervezett szûréseknek is jelentõs szerepe van a rákos betegségek megelõzésében. A másodlagos megelõzési program teljessége csak a korán kiszûrt betegek modern ellátásának és gondozásának megvalósításával érhetõ el. Fokozni szándékozzuk az alapellátás „onkológiai éberségét” irányelvek és protokollok kidolgozásával, a képzésben, továbbképzésben történõ megjelenítéssel. Hasonló módon a lakosság széles körû informálása a daganatos betegségek kockázati tényezõirõl, a korai felismerés és hatékony gyógyítás lehetõségeirõl a nemzeti stratégia része. A felismert, kiszûrt betegek ellátását, gondozását az onkológiai betegellátás fejlesztésével, a területi betegellátás egységes szempontok szerinti menedzselésének, nyomon követésének és a minõség folyamatos monitorozásának kialakításával biztosítja a Program. A háziorvosok betegforgalmi adatai szerint a mentális megbetegedésben szenvedõk praxisuknak jelentõs részét képezik. A betegeik 15%-a affektív vagy szorongásos zavarban szenved. A depresszió okozta társadalmi kár az összes betegség között az elsõk között van. Öngyilkossági statisztikánk kedvezõtlen nemzetközi összehasonlításban is. A mentális zavarok elsõdleges megelõzésére családi felkészítõ és iskolai programok kidolgozását tervezzük, együtt a kritikus színtereken dolgozó szakemberek felkészítésével és ilyen irányú képzésével. A krízisellátó hálózat fejlesztése az öngyilkosságok csökkentésének eszköze. A mentális zavarok korszerû ellátásának feltételei: a közösségi pszichiátria mûvelésének megvalósítása, a területi ellátóhálózat integrációja, a szakemberek rendszeres továbbképzésének és szakmai fejlõdésének biztosítása, a gyermekekkel foglalkozó szakemberek képzése és a helyi ellátásban történõ részvétele, a szociális és családsegítõ intézményekkel és egészségügyi alapellátással történõ együttmûködésének kialakítása, modellprogramok megszervezése a hatékony közösségi megelõzés alfája és omegája. Az alapellátás és az iskolák kiemelt feladata ebben az együttmûködésben a korai felismerés és intervenció biztosítása, melyhez továbbképzési programok szervezésével és támogatásával járul hozzá a Program. A rehabilitáció a program sarkalatos pontja, lehetõvé kell tenni a mentális betegek társadalomba való beilleszkedését. Számítunk a média aktív közremûködésére a lelki megbetegedésekkel kapcsolatos elõítéletek feloldásában, a megbélyegzõ társadalmi álláspont megváltoztatásában. Ezzel a támogatással a média hatékonyan hozzá tud járulni az idõben történõ segítségkereséshez és a rehabilitációs programok sikeréhez. A mozgásszervi betegségek kiemelkedõ jelentõségét nemcsak növekvõ gyakoriságuk, hanem következményeik, a rokkantságra, életminõségre és a halálozásra gyakorolt hatásuk adja. A hatékony megelõzés gyermekkorban kezdõdik az iskolai testnevelési programba beiktatandó tartásjavító gyakorlatokkal és a gerinc rendellenességeinek és a végtagok problémáinak kiszûrésével és korai kezelésbe vételével. Az idõskori programok közül a csontritkulás következményeként bekövetkezõ combnyaktörések növekvõ számának megállítása és a rehabilitáció feltételeinek javítása elsõdleges feladat. A reumatológia graduális és posztgraduális oktatása az alap- és szakellátás felkészültségét javítja. Az AIDS-prevencióban a legfõbb cél az iskolai egészségnevelés részeként családi életre nevelési ismeretek oktatása révén elõsegíteni a fiatalok értékrendjének, személyiségének fejlõdését, kialakítani a felelõs szexuális és drog-elkerülõ magatartást. A lakosság hiteles tájékoztatása a HIV-fertõzésrõl és az AIDS-betegségrõl biztosítja a fertõzöttek elleni diszkrimináció csökkentését. A magas kockázatú közösségekben (intravénás kábítószer használók, prostituáltak, homoszexuálisok) célzott szûrõvizsgálatokat tervez a program. Ebben fontos a civil szféra közremûködésének biztosítása és támogatása. A HIV-fertõzés megelõzése az egészségügyi szakdolgozók képzési és továbbképzési programjainak részeként a foglalkozási körbõl adódó kockázatot csökkenti. 2003/38. szám AZ EGÉSZSÉGÜGYI ÉS NÉPEGÉSZSÉGÜGYI INTÉZMÉNYRENDSZER FEJLESZTÉSE AZ EGÉSZSÉGI ÁLLAPOT JAVÍTÁSA ÉRDEKÉBEN A Program sikeres végrehajtása intézményfejlesztést igényel az egészségügy reformjának elveivel összhangban. Idetartozik az ellátórendszer megelõzési szemléletû fejlesztése, a népegészségügyi szûrõvizsgálatok rendszere, az erõforrás-fejlesztés, különös tekintettel a szakemberképzésre, a kutatás, monitorozás és az információs rendszerek kérdése. A Programban kitüntetett szerepe van a megelõzést szem elõtt tartó alapellátásnak. Az 1978-as Alma-Atai Nyilatkozat kimondja, hogy az alapellátás az egész egészségügyi szolgálat döntõ eleme. Az alapellátás jól hozzáférhetõ szolgáltatásokat kell nyújtson a megelõzés, a szûrésgondozás terén, aktívan együttmûködve az egyénekkel, családokkal, helyi közösségekkel. A Program törekvése, hogy — tovább növelje az alapellátás megelõzést szolgáló szerepét az egészségügyi szolgálat egészében; — úgy javuljon az alapellátás minõsége, hogy felerõsödik megelõzõ, egészségfejlesztõ funkciója; — a helyi közösség aktívan együttmûködjék az alapellátás szakembereivel; — az alapellátás hozzáférhetõségének társadalmi egyenlõtlenségei csökkenjenek. A Program céljai között szerepel egyes népegészségügyi jelentõségû szûrõvizsgálatok egységes hozzáférhetõségének megteremtése. A megkezdõdött emlõszûrési program intézményi, informatikai és infrastrukturális hátterének fejlesztése és megerõsítése mellett a méhnyak és vastagbélszûrés rendszerének megtervezése, felépítése és mûködtetése a program célja. A fenti három daganattípus esetében igazolt a kedvezõ populációs szintû hatás. A Program sikeres végrehajtása hozzájárul az egészségügyi szolgálat integrált mûködéséhez, a szükségletek, a betegségmegelõzés és egészségfejlesztés, a felismerés és gyógyítás, illetve a rehabilitáció összhangjához. Az elsõdleges cél az alapellátás fejlesztéséhez hozzájárulás, mert ez az ellátási forma, amelyben a leghatékonyabban meg tudnak jelenni a megelõzés szempontjai és tevékenységei, és amely az állampolgárok számára a legszélesebb körben hozzáférhetõ, beleértve a szegényeket, hátrányos helyzetû csoportokat. Az alapellátás rendszerében a háziorvosok és gyermekháziorvosok, védõnõk, ápolási és rehabilitációs tevékenységet végzõ szakemberek szerepe egyaránt fontos, a Program minden alapellátási kollégának szakértõi támogatást kíván nyújtani egészségfejlesztési tevékenységéhez. Kialakítjuk azt a megoldási módot, amelyen keresztül az alapellátásba be tudjuk építeni az életmód-tanácsadás tevékenységét, az egyéni kockázatfelmérés képességét, egyes kiemelten fontos betegségcsoportokkal (szív- és érrendszeri, daganatos megbetegedések) kapcsolatos megelõzési és ellátási utak és eljárások kialakítását, az alapellátás rendszeres vizsgálatát a megelõzési tevékenység hatékonysága és hozzáférhetõsége szempontjából. A Program hatékony megvalósítása megköveteli a népegészségügyi intézményrendszer megerõsítését és korszerûsítését. A magyar népegészségügy különösen a hagyományos területeken, mint a járványügy, immunizáció, anya- és gyerekvédelem, környezet-egészségügy és az adatszolgáltatás fejlett. Ezek jelentõsége a jövõben sem csökken, szükség van viszont az infrastruktúra, a szervezetek bõvítésére a krónikus nem fertõzõ megbetegedések megelõzése, az egészségfejlesztés, a népegészségügyi tervezés és elemzés területén. Mindezen tevékenységek során építünk a korábbi elemzések, vizsgálatok eredményeire és javaslataira. Cél a tudás-menedzsment korszerû eszköztárának fejlesztése és minden, népegészségüggyel foglalkozó szakember számára hozzáférhetõvé tétele. Kiemelt terület és a Program hosszú távú sikerének kulcsa a népegészségügyben vagy az egészséggel kapcsolatos területeken dolgozó szakemberek széles körû népegészségügyi és menedzsment irányú képzése (ÁNTSZ, önkormányzatok, civil szervezetek) a képzési formák bõvítésével és elérhetõbbé tételével. Az egészségfejlesztésben folyó magas szintû, nemzetközi minõségû munka feltétele a népegészségügyi tudományos képzés és kutató-mûhelyek folyamatos támogatása, az egészségfejlesztési tevékenységek hatékonyságának rendszeres és elfogulatlan elemzése. A felsõoktatási intézményi bázis fejlesztése és bõvítése az európai modellnek megfelelõ, alapvetõ érdeke a szektornak és az egészségpolitikának is. A Programhoz kapcsolódó kutatások gyakorlati döntések elõkészítését is kell szolgálják tudományosan megalapozott módon, népegészségügyi, társadalmi szempontból fontos kérdésekrõl. A fenntarthatóság érdekeit független intézményi bázis megteremtése és az egyetemi tudásközpontok koordinációja és támogatása biztosítja. Az egészségi állapotot leíró adatok megbízhatósága, az egészégi állapotban és az egészséget meghatározó tényezõkben bekövetkezõ változások ismerete a Program-monitorozás és -értékelés feltétele. A nemzetközi ajánlásoknak megfelelõen a programmonitorozás rendszerét beillesztjük a nemzeti egészségmonitorozás rendszerébe. A meglévõ intézményi bázisok az intézményi feltételeket biztosítják, infrastrukturális és személyzeti kapacitás fejlesztésére azonban szükség van. A lakossági információs rendszerek kiépítésének alapelve az általános hozzáférhetõség. Az információs rendszer nem csak a Program irányítását, az értékelést szolgálja, hanem aktivizálja az érintett egyéneket, helyi és egyéb közösségeket. A Program szerves része az információk, eredmények kommunikálása. 2003/38. szám A PROGRAMOK RÉSZLETES BEMUTATÁSA TARTALOM Egészséget támogató társadalmi környezet kialakítása Egészséges ifjúság Idõsek egészségi állapotának javítása Esélyegyenlõség az egészségért Egészségfejlesztés a mindennapi élet szinterein Egészséges életmód programja, az emberi egészség kockázati tényezõinek csökkentése Dohányzás visszaszorítása Az alkohol és drogmegelõzés Egészséges táplálkozás és élelmiszerbiztonság Aktív testmozgás elterjesztése Közegészségügyi és járványügyi biztonság Nemzeti Környezetegészségügyi Akcióprogram Az elkerülhetõ halálozások, megbetegedések, fogyatékosság megelõzése Koszorúér- és agyérbetegségek okozta megbetegedések, halálozások visszaszorítása Daganatos megbetegedések visszaszorítása A lelki egészség megerõsítése Mozgásszervi betegségek csökkentése AIDS-megelõzés Az egészségügyi és népegészségügyi intézményrendszer fejlesztése az egészségi állapot javítása érdekében Népegészségügyi szûrõvizsgálatok Ellátásfejlesztés Erõforrás-fejlesztés Monitorozás—informatika Johan Béla életmûve EGÉSZSÉGET TÁMOGATÓ TÁRSADALMI KÖRNYEZET KIALAKÍTÁSA Egészséges ifjúság Cél: — Már a fogantatástól kezdve biztosítani az egészséges élet lehetõségét mindenkinek. — A család mellett az iskola váljék az egészségfejlesztés alapvetõ színterévé. — 2003-tól a családtervezési tanácsadás fejlesztése, a felelõs gyermekvállalás, a gyakori krónikus betegségek, a nem kívánt terhességek megelõzése érdekében. — 2003-ban, az anya-, gyermek- és csecsemõvédelmi tevékenység a védõnõi munka szakmai feltételeinek javítása, intézményi hátterének továbbfejlesztése, akcióinak meghatározása. — 2003-tól a gyermekkori megelõzési programok feltételeinek javítása (fogászati, fluor, jód prevenció). — A mindennapos egészségfejlesztõ testmozgás megvalósítása minden gyermek számára (lásd „Aktív testmozgás elterjesztése”). — 2003-tól következetesen érvényt kell szerezni azon jogszabályoknak, amelyek biztosítják a gyermek-egészségügyi alapellátásban és az iskola-egészségügyi szolgálatban az egészségfejlesztés szempontjait. — 2004-re a tanár és egészségügyi (orvos, védõnõ, ápoló) felsõfokú képzésben alkalmazható egészségfejlesztési tananyag, valamint a képzés intézményi kereteinek kidolgozása. — 2005-ben „Az iskoláskorú gyermekek egészségmagatartása” címû kutatással összhangban a nemi különbségek szerepét is vizsgáló önálló felmérés elindítása. — 2005-re a közoktatási intézmények minõségbiztosítási rendszerébe egészségfejlesztési szempontok beépítése. — 2003-ban ki kell dolgozni, 2006-ra megteremteni azon tárgyi feltételeket, amelyek az iskolákat (óvodákat) biztonságossá, és egyben az egészségfejlesztés alkalmas színtereivé teszik. — 2005-re el kell érni, hogy minden óvodában, általános és középiskolában az integrált egészségfejlesztési tartalmak közvetítése folyamatos és rendszeres legyen. — 2004-ig az egészségügyi szakdolgozók és a védõnõi szolgálat népegészségügyi oktatásának továbbfejlesztése és általánossá tétele. — 2003-ban a fiatalok egészséges szabadidõ eltöltése támogatható formáinak, a támogatás rendszerének, az ösztönzés módjának kidolgozása. — Kiemelkedõen fontos a leszakadó rétegeket (romák, állami gondoskodásban élõk, hajléktalanok) valóban elérõ programok fejlesztése és bevezetése. Helyzetismertetés: Az élve-születések száma Magyarországon évrõl évre csökken, miközben ezer újszülöttbõl kilencet elveszítünk. Ez a szám kétszerese az Európa fejlettebb részén tapasztaltnak. Az újszülöttek 9%-a 2,5 kg-nál alacsonyabb súllyal jön világra, a veleszületett rendellenességek száma is magas. Az „egészséges” élet lehetõsége a fogantatással kezdõdik, de annak biztosításához már a szülõk fogantatás körüli élete, gondolkodása, ismeretei is meghatározóak. A felelõs gyermekvállalás érdekében alapvetõen fontos a nem kívánt terhességek megelõzése, a gyermekvállalásra való felkészülés is. Az anya várandóssága idején szükség van a megfelelõ gondozásra, a magzati ártalmak, károsodások meg- 2003/38. szám elõzésére, a szülõk felkészítésére a születendõ gyermek egészséges testi, lelki gondozására, nevelésére. Az újszülöttnek joga van az elérhetõ maximális biztonságú újszülött-ellátásra. Az egészséges táplálkozás a szoptatással kezdõdik, ez az egyetlen egész életre kihatóan lelki és testi egészséget elõsegítõ táplálási forma. Szoptatási arány: az elsõ életévüket betöltött csecsemõk közül 4 hónapos korban 61,9% a kizárólagosan szoptatott, míg 6 hónapos korban 34,7%. Egy 1989—1990-ben végzett felmérés szerint a gyermekek jódellátottságát jelzõ golyvagyakoriság országos átlaga 4,9% volt, amely egyes területeken elérte a 10%-ot! A fogbetegségek szempontjából is Magyarország a legrosszabb mutatókkal jellemezhetõ országok között van Európában. Az 5—6 éves korúak 25—30%-ának van csupán ép fogazata. A 12 éves gyermekeknek átlagosan négy maradó foguk beteg, 75%-uknak ínygyulladása van, 15—20%-a szorul fogszabályozó kezelésre. A 18 évesek csak 66%-ának van megtartott fogazata. Egyre általánosabb a gyermekkori elhízás, a magas vérnyomás, az asztma. Az elmúlt tíz évben megduplázódtak a fiatalok gerincbetegségei. A gyermekek és fiatalok 60—80%-a tartáshibás. Az ifjúság 55%-a nem sportol, sõt semmit, vagy csak 1—2 órát mozog hetente. Egyre gyakoribbak a gyermekkori mentális zavarok, az agresszivitás, a szenvedélybetegségek (dohányzás, alkoholés drogkipróbálás és -fogyasztás) korai megjelenése. A 11, 13 és 15 évesek 8%-a, a gimnazista és szakközépiskolás fiúk 6,6%-a, a szakmunkástanuló fiúk 7,9%-a, a gimnazista és szakközépiskolás lányok 9,6%-a, a szakmunkástanuló lányok 18,1(!)%-a nem tartotta jónak egészségi állapotát. A kutatások alapján azt is tudjuk, hogy a kedvezõtlen egészségmagatartás erõsen összefügg a szocializációs folyamat zavaraival. Az az ember képes egészséges és sikeres felnõtté válni, környezetébe beilleszkedni, aki megtanulhatta a társas kapcsolatok harmóniáját, az iskolához, tanárokhoz, tanuláshoz fûzõdõ viszonya kiegyensúlyozott, biztos jövõképe, tervei vannak. A szocializáció intézményes színtere az iskola, amely a szükséges jártasságok és készségek kialakításában meghatározó szerepet játszhat. Tudjuk, hogy a kedvezõtlen halálozási adatokért felelõs megbetegedések jelentékeny hányada az életmóddal van összefüggésben, ezért az iskolában olyan körülményeket kell teremtenünk, olyan módszereket kell alkalmaznunk, amelyek képesek befolyásolni, javítani a jövõ generációinak életmódját. Hazánkban az elmúlt évtizedekben nagyon kevés és összehangolatlan kezdeményezés született az iskolai egészségfejlesztés területén, az egészségfejlesztésre fordított források szintje pedig drámaian alacsony volt. Az egészségnevelés és egészségfejlesztés kiemelt célcsoportjai az óvodás és iskolás (általános és középiskolás) korú gyermekek és fiatalok; hisz e korosztály egészségmagatartása határozza meg a jövõ felnõtt lakosságának egészségi állapotát. Az iskolai egészségfejlesztés jogszabályi környezete

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes